આસો નવરાત્રીનાં ચોથા નોરતે પૌરાણિક શાસ્ત્રોમાં દર્શાવ્યા પ્રમાણે કૃષ્માંડા દેવી નવદુર્ગાનું ચોથુ સ્વરુપ છે. નવરાત્રીનાં ચોથા દિવસે મા કૃષ્માંડાની ઉપાસના કરવામાં આવે છે. કૃષ્માંડા દેવીનાં નામનો અર્થ કુત્સિત ઉષ્મા, કૃષ્મા ત્રિવિધ તાપયુક્ત એવો અર્થ થાય છે. જ્યારે કૃષ્માંડા દેવીનો બિજો અર્થ કૃ-ઉષ્મા-અંડ એટલે કે નાનુ ગરમ અંડ એવો પણ અર્થ થાય છે. અર્થાત તેઓ બ્રહ્માંડનાં રચયિતા મનાય છે. અન્ય એક અર્થ એવો પણ મનાય છે જેમ કે આખુ જગત જેના ઉદરમાં છે તેવી દેવી એટલે કૃષ્માંડા. કૃષ્માંડા દેવીને કોળાનો ભોગ પસંદ છે. કૃષ્માંડા દેવી સુર્યને દિશા અને ઉર્જા પ્રદાન કરે છે, તેમજ સુર્ય દેવનાં આદેશને અનુસાર જ ચાલે છે.